section_heading: Prvi svjetski rat
paragraph_text: Rebeur-Paschwitz u rujnu 1917. postaje zapovjednikom njemačke Sredozemne eskadre zamijenivši na tom mjestu Wilhelma Souchona. Istodobno s navedenom dužnošću obnašao je i dužnost zapovjednika osmanske mornarice. Nakon potpisivanja primirja s Rusijom, Rebeur-Paschwitz u siječnju 1918. odlučuje proći kroz Dardanele, te ući u Sredozemno more kako bi svojom flotom oslabio saveznički pritisak. Međutim, u Bitci kod Imbrosa, iako je potopio dva britanska monitora, pretrpio je poraz u kojem mu je potopljena krstarica Midilli (ranije SMS Breslau), dok je bojni krstaš Yavuz Sultan Selim (ranije SMS Goeben) oštećen.